**ДОКУМЕНТАЦИЈА ПОТРЕБНА ЗА УПИС ПОЛИТИЧКЕ СТРАНКЕ**

**КОЈА ЈЕ НАСТАЛА СПАЈАЊЕМ ДВЕ ИЛИ ВИШЕ ПОЛИТИЧКИХ СТРАНАКА**

**У РЕГИСТАР ПОЛИТИЧКИХ СТРАНАКА**

**1. Пријава за упис политичке странке која је настала спајањем две или више политичких странака у Регистар политичких странака**

(образац пријаве није прописан Законом)

**2. Одлука о спајању политичких странака** која садржи:

**●** назив политичке странке настале спајањем;

**●** седиште и адресу политичке странке настале спајањем;

**●** програмске циљеве;

**●** лично име, пребивалиште и адресу и ЈМБГ лица овлашћеног за подношење пријаве за упис политичке странке која је настала спајањем две или више политичких странака у Регистар;

**●** датум доношења одлуке о спајању политичких странака.

**3. Извештај о обједињеној имовини (биланс стања)**

**4. Оверене изјаве чланова о чланству у политичкој странци која је настала спајањем две или више политичких странака:**

**●** најмање у броју потребном за оснивање политичке странке (10.000 односно 1.000);

**●** сложене по азбучном реду презимена чланова;

**●** образац изјаве ОБАВЕЗНО се преузима на сајту Министарства (Прилог 5);

**●** подаци у образац изјаве уписују се ОБАВЕЗНО ЕЛЕКТРОНСКИМ ПУТЕМ;

**●** ОДШТАМПАНУ ИЗЈАВУ потписује члан политичке странке-давалац изјаве;

**●** овера потписа изјаве члана о чланству у политичкој странци која је настала спајањем две или више политичких странака обавља се у складу са законом.

**НАПОМЕНА:**

Према Закону о оверавању потписа, рукописа и преписа („Службени гласник РС“, бр.93/2014, 22/2015 и 87/2018) јавни бележник надлежан је за оверавање потписа, односно надлежан је суд или општинска односно градска управа до 01.03.2017. године, а у градовима и општинама за које нису именовани јавни бележници и после 01.03.2017. године до њиховог именовања.

За оверу изјаве чланова политичке странке о чланству у политичкој странци која је настала спајањем плаћа се износ утврђен према Јавнобележничкој тарифи („Службени гласник РС“, бр. 91/14, 103/14, 138/14, 12/16,17/17, 67/17, 98/17, 14/2019…36/2021), Закону о републичким административним таксама („Службени гласник РС“, бр. 43/03, ... 62/2021 усклађени дин. изн) и Закону о судским таксама („Службени гласник РС“, бр. 28/94, ...95/18).

Списак јавнобележничких канцеларија се може пронаћи на интернет страници Министарства правде <https://www.mpravde.gov.rs/registar/6659/spisak-javnobeleznickih-kancelarija.php> или Јавнобележничке коморе Србије <http://beleznik.org/index.php/sr/pronadi-svog-javnog-beleznika/spisak-javnih-beleznika-i-kontakti>.

**5. Списак чланова политичке странке који су дали оверену изјаву о чланству у политичкој странци која је настала спајањем:**

**●** сређен по азбучном реду презимена чланова,

**●** доставља се у писаном и електронском облику,

**●** образац списка може се преузети на сајту Министарства (Прилог 6),

**●** спискови у оба облика морају да буду истоветни,

**●** подаци у електронском облику достављају се на CD-у као MS Excell документ, у UNICODE кодном распореду. Све колоне форматирати као текст.

**6. Два примерка Програма политичке странке**

**7. Два примерка Статута политичке странке** који обавезно садржи:

**●** назив и седиште политичке странке,

**●** симболе визуелног идентитета,

**●** изглед и садржину печата политичке странке и организационих јединица по територијалном принципу,

**●** програмске циљеве,

**●** услове и начин учлањивања и престанка чланства,права, обавезе и одговорности чланова,

**●** организацију по територијалном принципу и унутрашњу организацију, органе, њихова овлашћења, састав, начин избора и опозива, трајање мандата и начин одлучивања,

**●** заступање политичке странке,

**●** поступак за измене и допуне програма и статута и поступак доношења и измена других општих аката политичке странке, ако их доноси,

**●** остваривање јавности рада,

**●** начин одлучивања о удруживању политичке странке у шире политичке савезе у земљи и иностранству и спајању политичке странке,

**●** начин финансирања политичке странке,

**●** начин обављања унутрашње контроле финансијског пословања,

**●** лице одговорно за финансијско пословање, подношење извештаја и вођење књига политичке странке и лице овлашћено да контактира са надлежним органом,

**●** начин доношења одлуке о престанку рада,

**●** начин располагања имовином политичке странке у случају престанка,

**●** друга питања од значаја за рад и деловање политичке странке.

**8. Акт о избору заступника политичке странке** који обавезно садржи:

**●** лично име,

**●** пребивалиште и адресу,

**●** ЈМБГ.

**9. Оверена фотокопија личне карте заступника политичке странке**, а ако она не садржи податак о пребивалишту и адреси и **Потврду о пребивалишту;**

**●** оверу фотокопије личне карте заступника политичке странке обавља надлежан суд или општинска односно градска управа у складу са законом.

**10. Доказ о уплати републичке административне таксе:**

**●** Износ: **330 динара** за пријаву (Тарифни број 1) и **16.650 динара** (Тарифни број 21. став 1. тачка 1) – за решење о упису политичке странке у Регистар;

**●** Сврха уплате: Републичка административна такса;

**●** Прималац: Буџет Републике Србије;

**●** Рачун примаоца: 840-742221843-57;

**●** Број модела: 97;

**●** Позив на број: 50-016.

Пријава за упис политичке странке у Регистар политичких странака са комплетном документацијом може се послати поштом или предати пријемној канцеларији **Министарства државне управе и локалне самоуправе у Београду, Бирчанинова број 6.**

Све информације могу се добити на телефон: 011/364-39-20